**Обнова Пећке патријаршије**

**(1557-1766)**

**(о1-о2) која је ово грађевина? зашто је она важна у периоду српског народа под турском влашћу? када се десила обнова Пећке патријаршије? ко је заслужан за то? шта је то значило за српску уметност? који патријарси су се истакли својим политичким и уметничким активностима?**

слом српске средњовековне државе донео је тешке дане за Српску православну цркву. **недостатак историјских извора замаглио је скоро читав један век. за то време црквена организација се полако урушавала. многе епископије су замрле, друге су ипак успеле да опстану. трон патријарха српског у Пећи, духовног пастира српског народа и старешине цркве, био је упражњен.** после турског освајања српске државе једно време је замрла активност у Пећкој патријаршији, тим пре што је **Охридска архиепископија преузела управу над некадашњом црквеном српском територијом**

у другој половини XVI века моћ турског царства је, након доживљених пораза, почела да опада и то је поробљеном народу пробудило наду за борбу и ослобођење. тежило се обнови црквене самосталности и организовању једне институције која би окупила све православне Србе под турском влашћу у другој половини XVI века. **тада се на султановом двору у Цариграду налазио, већ у врло угледном положају, потурчени Србин, херцеговац Мехмед Соколовић, потоњи велики везир Сулејмана Величанственог**

**(о3-о7) ко је ово? где се налази ова представа? који уметник ју је насликао? зашто је важан патријарх Макарије Соколовић?**

портрет патријарха Макарија Соколовића у припрати Пећке патријаршије, на северном пиластру на источној страни припрате. уметник Лонгин (1565. године)

**Мехмедовом интервенцијом дошло је до тога да њеов рођак Макарије, раније хиландарски калуђер, 1557. године добије од султана одобрење за обнову самосталне Пећке патријаршије (1557-1766). охридски архиепископ био је немоћан да ишта предузме против ове акције која је имала тако моћног заштитника на султановом двору. за првог патријарха обновљене Пећке патријаршије постављен је Макарије Соколовић**

**(о8-о9) територија обновљене Пећке патријаршије?**

у састав обновљене патријаршије ушле су тада не само све српске области које су за време цара Душана и Уроша биле њен део, него и све друге области у којима су Срби живели под разним господарима или су их населили емиграцијама за време турске инвазије. **тако је обновљена Пећка патријаршија, осим своје територије у јужној и северно ј Србији, Црној Гори, обухватала још две епархије у данашњој Бугарској, Ћустендил и Самоков, целу Босну и Херцеговину са Далмацијом, Срем и Славонију са Хрватском, Банат и Бачку са Барањом, све до Будима, Темишвара и Арда те су сви Срби по први пут дошли у једну народно-црквену заједницу**

**(1о-12) обнављање манастира након 1557. године?**

патријарх Макарије је радио на правном уређењу патријаршије и постао је духовни и световни старешина свога народа. **за време патријарха Макарија обновљени су манастири Бања код Прибоја, Грачаница, Студеница, Пећка патријаршија, Будисавци на Косову. у манастирима је оживела иконописачка, златарска и преписивачка деталност.** обнова црквене организације Срба 1557. године удахнула је нов живот манастиру у Пећи, јер је Пећ поново постала средиште српске цркве и ово је свакако била значајна прекретница и за српску уметност. већ 1565. године, након преправке, живописана је скоро цела Данилова припрата. у исто време обнављају се и иконостаси у пећким црквама и попуњавају ризнице. уметност, књижевност и целокупна српска култура доживљавају тада својеврсну ренесансу. **због болести повукао се са трона 1571. године** предајући патријаршијски трон свом синовцу Антонију Соколовићу. **умро је 1574. године**. после Макаријеве смрти, 1574. године, његови наследници су почели постепено да се заносе мишљу о политичком ослобођењу од Турака. **први патријарси су из породице Соколовић (Антоније (1571-1575), Герасим (1575-1587), Саватије (1586))**

последњи патријарх српски из куће Соколовића, Саватије, бивши митрополит херцеговачки, који је, изгледа, умро исте године када је устоличен, обележава завршетак првог периода у историји обновљене српске цркве – период релативно добрих односа са Портом

сви патријарси из породице Соколовић били су, пре ступања на престо, херцеговачки митрополити у Тврдошу и Милешеви

**(13-16) ко је ово? где се налази ова представа? који уметник ју је насликао? зашто је важан патријарх Јован?**

портрет патријарха Јована у цркви Светих апостола у Пећкој патријаршији. уметник Георгије Митрофановић на захтев патријарха Пајсија. Митрофановић је, у његово име, одабрао и у првом лицу саставио молитву Богородици исписану на дугачком свитку који Јован држи у десној руци, окренут ка Богородици на пиластру. изнад, са десне стране Јовановог портрета Пајсије је дао да се испише текст од историјске важности који говори о смрти Јовановој.

**патријарх Јован I Kантул (1592-1614) показивао је очигледну склоност за политички рад**

 **ступио је у односе са западним владарима**. Срби дижу два устанка, али оба бивају угушена. све више се појављују хајдуци и ускоци који узнемиравају Турке. **од свих преговора са Западом ипак ништа није постигнуто, јер су и на том подручју прилике биле неповољне, те нико није могао да приступи акцији за протеривање Турака**

**патријарх Јован одлази у Цариград 1614. године где је требало да одговара за оптужбе да сарађује са папом. никада се није вратио. према речима његовог наследника, патријарх Јован је скончао у Цариграду, вероватно по налогу Порте и сахрањен је код Јени капије**

**за време патријарха Јована Српска православна црква је доживела један од најтежих својих удараца. наиме, Синан-паша је наредио да се 1594. године на Врачару спале мошти Светог Саве, који се везује за устанак против Турака у Банату и Херцеговини. за све устанке Турци су осудили патријарха Јована и епископе Српске цркве, па су позвали патријарха Јована у Цариград и ту га задавили 1614. године.**

**(17) ко је наследник патријарха Јована? какву је политику водио? зашто је он значајан за српску културу и уметност?**

**нови патријарх, Јованов наследник, Пајсије (1614-1647) и сам је неко време водио преговоре са Римом, а потом је почео обраћати већу пажњу на православну Русију и са њом дошао у везу. у овом периоду је Пећка патријаршија изградила одличне односе са Московском патријаршијом**

називан од историчара „књигољупцем“ и „сањалицом“, Пајсије ће 33 године управљати Српском црквом, наизглед незаинтересовано и тихо, остављајући своје име на обновљеним рукописним књигама, оловним кровним покривачима цркава, на фрескама и иконама чији је ктитор био

патријарх Пајсије започиње другу значајну обнову Пећке патријаршије када се цркве покривају оловним плочама, храм Светог Димитрија се архитектонски утврђује и обнавља се живопис

**Пећка патријаршија функционисала је до 1766. када је поново укинута и тај простор потчињен Цариградској патријаршији.**

**зограф Георгије Митрофановић**

**(друга и трећа деценија XVII века)**

**време стварања зографа Георгија Митрофановића?**

деловање овог сликара пада у другу и трећу деценију XVII века,

**прво његово познато дело потиче из 1615/1616. године, када се јавља као потпуно зрео уметник, рекло би се у пуној животној снази (натписи на Царским дверима из Хиладарског музеја и иконе Свете Тројице из Чећебића код Фоче)**

**последњи траг о овом уметнику забележен је 1622. године (натпис у хиландарској трпезарији коју је Митрофановић осликао)**

**из овога произилази да су сва његова дела, релативно многобројна, датирана и настала у току ових седам година (1615-1622)**

потпуно је јасно да се Георгијева активност не може свести искључиво на то раздобље и да се ради само о случајном губљењу контакта са његовим, пре свега старијим делима; ако ствара тако значајна дела попут Царских двери или фресака у Морачи, технолошки савршени и иконографски учене, морао је бити зрео уметник који своје резултате заснива на релативно богатијем самосталном раду и ауторитету признатог ствараоца

**будући да је процес школовања сваког сликара морао да почне релативно касно, најраније у младићком добу, и да је трајао бар неколико година, произилази да Митрофановић 1615-1616. године није могао бити млађи од 25-30 година**

Балкан је тада већ два столећа у турском ропству, иако турско Царство показује прве знаке не само стагнирања, већ и опадања

**Георгије Митрофановић је сликар патријарха Пајсија**

појава Митрофановићевих првих дела у слично време када је дошло до устоличавања Пајсија је свакако случајна подударност, али је очигледан Пајсијев утицај на Митрофановића и многе подударности у њиховим погледима на стварност (иначе су византијски и поствизантијски сликари редовно изражавали став највиших црквених достојанственика)

**живот и рад зографа Георгија Митрофановића?**

 **о личности Георгија Митрофановића има веома мало података; његова биографија црпи се из седамнаест ауторских или ктиторских записа које је Митрофановић исписао својом руком на иконама и фрескама**

**зна се да је Митрофановић био хиландарски монах због тога што се често потписивао као грешни зограф и наводио да је из манастира Хиландара, што је било у складу са обавезама једног монаха.**

претпоставља се да је зимске месеце проводио у Хиландару сликајући иконе, а да је лети путова у српске крајеве сликајући иконе и фреске

**као Србина га одређује то што се у његовим текстовима истичу српски патријарси, забринутост над тешком судбином српског становништва, тежња да се подвуче српски карактер манастира Хиландара, величање Пећи као центра, опчињеност култом Светог Саве и Светог Симеона (редовно их слика у својим фреско ансамблима)**

**верује се да се школовао у једној од најугледнијих сликарских радионица на подручју Хиландара или на српском тлу**

на његов развој морали су утицати критски мајстори, као и српски попут Лонгина.

**након осликавања Хиландара о сликару се губи сваки траг, па ако се претпостави да је рођен осамдесетих година XVI века у време живописања хиландарске трпезарије био би у педесетим годинама, што говори да није могао умрети од старости**

**писани извори наводе да је 1622/1623. године Балканом харала куга која је захватила и Свету Гору, па је можда од ње умро и овај сликар**

**(18) локалитети са делима зографа Георгија Митрофановића?**

**црква Ваведења Богородичиног**

**манастир Добрићево**

**Херцеговина**

**(19-24) који је ово манастир? где се налази?**

 манастир Добрићево у Херцеговини, настао на почетку XVI века

рад Георгија Митрофановића око 1615/1616. године

данас уништен ктиторски натпис са његовим именом налазио се на западном зиду наоса, испод фреске Успења; у XX веку, западни зид је срушен да би се добио данашњи шири лучни пролаз и уништен је ктиторски натпис

 **црква и фреске пренете су изван подручја данашњег акумулационог језера на Требишњици; 1964. године, након скидања фресака, пронађене су на доњем слоју малтера, Георгијеве текстуалне забелешке у синопији, као предлошци будућих композиција и ликова, а затим и систем размера и модула**

 то указује да је сликар у време осликавања цркве био још увек млад и релативно неискусан те се у знатној мери служио разним помагалима

jедно од првих живописних дела у којој је приметна осетна почетничка тврдоћа фресака, колористички сиромашнији у сликарком поступку, близак иконопису

tо све упућује на закључак да је Митрофановићћ ове фреске радио на почетку свог сликарског стваралаштва

радио је најмање са једним помоћником сликаром, али је ипак лавовски део посла урадио сам, што ће радити и убудуће; стога је стилска уједначеност његових ансамбала

**(25) сликарство олтарског простора?**

Богородица Оранта с арханђелима Михаилом и Гаврилом и Служење Свете литургије

Силазак Светог Духа на апостоле

Мртав Христос (ниша проскомидије); Сава Српски и Арсеније Српски (потрбушје лука између протезиса и главног олтарског простора)

**(26-3o) централни крстасти свод?**

 ликови Христа (Христ Старац Дана, Христ Пантократор, Христ Емануил, Христ Анђео Великог Савета)

 између ликова Христа налазе се пророци

 испод крстастог свода налазе се јеванђелисти

**циклуси Великих празника и Христових Страдањаналазе се на главном своду и сводовима певница**

**(31-36) јужни зид?**

 Рођење Христово и Преображење Христово

 Тајна вечера и Прање ногу (свод јужне певнице)

 Света Тројица (јужни зид јужне певнице)

свети ратници и Христос на крајњем западном делу (јужна певница, зона изнад сокла)

**(37-41) северни зид?**

 Распеће Христово и Вазнесење Христово

Улазак Христов у Јерусалим и Васкрсење Лазерево (свод северне певнице)

Тројица младића у пећи огњеној (северни зид северне певнице)

свети ратници (северна певница, зона изнад сокла)

Стефан Дечански као краљ и Симеон Немања као монах (западни део северног зида)

**декорација сокла?**

 сокл олтарског простоа – сликане набране завесице са апликацијама биљних и геометријских мотива

 сокл у певницама – стилизована палмета на црној и црвеној позадини

 сокл западног травеја – имитација мермера

**(42-43) западни зид?**

 Успење Богородице (сада већим делом уништена)

 испод Успења, а изнад врата, стајао је ктиторски натпис уништен 20их година XX века

**(44-45) источни зид припрате?**

 Страшни суд

**Велике царске двери из Хиландара**

**(1615-1616)**

**(46-48) које је ово уметничко дело?**

 Царске двери, намењене неком значајнијем манастирском параклису или саборној цркви; темпера на дрвету са бојеним и позлаћеним дуборезом

 **арханђел Михаило и Богородица са пророком Давидом (Пс. 44:10) и Соломоном (Премудрост сазда себи храм и утврди седам стубова)**

**између стопала арханђела написан је датум беле боје те се зна да је икона урађена 1615/1616. године**

**на издвојеној траци, испод ногу арханђела, црвеним словима на окер позадини пише – прими, Господе, моленије раба својего Филипа Јеромонаха**

**на издвојеној траци, испод ногу Богородице, стоји запис – Прими, Господе, моленије недостојног раба своего Георгија зографа**

два централна сликана мотива постављена су испод у слободном простору балдахина, чији је врх изведен арапским луковима, са бифорама

испод и изнад тих површина су четири велике лиснате розете са јабукама у средини

двери је са Георгијем, као њихов поклон манастиру, израдио извесни јеромонах Филип, вероватно житељ Хиландара (забележен касније као хиландарски игуман)

**јеромонах Филип помиње се и на дрвеним вратима у припрати, украшеним интарзијом (1631)**

**постој назнаке да је у питању српски уметник турског периода, дрводеља, резбар и интарзиста те се може претпоставити да су Филип и Георгије поделили ктиторство на хиландарским дверима те отуд и њихов идентичан помен у записима**

**где се те Царске двери чувају?**

 у хиландарској музејској збирци над тремом пред трпезаријом

**(48a) икона Богородице Млекопитателнице (рана фаза, око 1615)**

 налази се у припрати цркве светог Трифуна у Хиландару

**икона Свете Тројице из Челебића код Пљеваља**

**(сада у српскоправославној цркви у Фочи)**

**(1615-1616)**

одмах након осликавања великих двери у Хиландару, Митрофановић путује у домовину

први помен његове личности на том путу, који је трајао дуже од једне године, налазимо на невеликој икони Свете Тројице

**(49) које је ово уметничко дело? шта је представљено?**

 икона Свете Тројице

 темпера на дасци

 **икона је откривена у малој сеоској цркви у засеоку Ријека села Чећебићи код Фоче**

 конзервирана је у Републичком заводу у Сарајеву

 Света Тројица – десно насликан Саваот, лево Христ и Свети Дух у виду голуба у средишту

 типична Митрофановића употреба белих зареза – уз нос по две и на јагодицама по четири

 **између ногу Христа и Бога оца, на зеленој позадини, исписан је датум израде иконе - 1615/1616. година**

**на јако оштећеној доњој ивици исписан је ктиторски натпис Миторфановићев, сада тешко читљив и непотпун – ову часну икону саписа .. Георгије зограф и приложи манастиру Свете Тројице**

Митрофановић је речативно чешће него други домаћи сликари радио без надокнаде

**икона поклоњена пљеваљском манастиру не треба се сматрати уистину његовим првим делом и с пуном поузданошћу може се тврдити да је стварао и пре тога**

**црква Успења Богородице**

**манастир Морача**

**(1616)**

**(50-53) који је ово манастир?**

 **већ у лето исте године, 1616, Георгије Митрофановић је допутовао у манастир Морачу**

 **морачки игуман Макарије желео је да тада најславнији српски сликар остави свој помен и дело у овом старом и цењеном манастиру, задужбини кнеза Стефана, сина Вукана Немањића**

**(54-56) западна фасада католикона Мораче?**

 изабрано је да се украси западна фасада цркве, заштићена великом истуреном надстрешицом; **овим погледима најизложенијим фрескама украшен је не само католикон, већ и порта манастира која је у минулим годинама била поприште драматичних догађаја везаних за покушаје општенародног устанка против Турака**

 Митрофановић је, колико је познато, три пута осликавао фасаде (Морача, Завала, хиландарска трпезарија)

**(57) Христ Анђео Великог Савета?**

последњи у рангу четири Христова лика и слика се обично изнад припратног дела цркава или на зачелним деловима трпезарија

пројекција врховне силе, као тријумфатор који је срушио врата пакла и победио смрт

**теолошка најава Христовог васкрсења преко светлосног анђела гласника, полако се сажимала у ликовним илустрацијама, па је Анђео добио смисао и атрибуте Христа**

**(58-59) Мојсијева Неопалима купина?**

 Мојсије је из купине која је на гори Хорин горела и није изгорела чуо глас: **„добро видех невољу народа свог и Мисиру и чух вику његову од зла.. јер познах муку његову.. и сиђох да га избавим из руку Мисирских и да га изведем из ове земље у земљу добру и пространу“** – алузија на тешко стање народа под Турцима

**(6о-61) Лествице Јаковљеве?**

 идући у Харан Јаков је заспао са каменом под главом и у сну видео лествице с анђелима који су силазили и улазили на небо и чуо глас божији: „земљу на којој спаваш даћу семену твојем и ти ћеш се раширити и на запад и на исток и на север и на југ..“.

**(62) Лествице Јована Лествичника?**

 често се сликају у припратним просторима, трпезаријама и на фасадама цркава у оквиру монашких средина и оне су симбол монашког усавршавања

Јаковљеве и Јованове лествице постављене су као пандани

**(63-68) натпис?**

широка трака са натписом о живописању цркве дели горње старозаветне сцене од коњаничких фигура светих ратника

**изнад Димитрија сликар је исписао један од најлепших састава, дајући му снажну политичку обојеност; задивљује сликарева храброст да се потпише испод тих антитурских парола истакнутих на највиднијем месту**

**„у име, у Тројици слављеног Господа Бога и спаса нашег Исуса Христа, насликаше се ови свети ликови у времена нужна и тешка. тада се велика насиља чињаху од Агариних потомака на хришћански род, и на цркве и манастире у пистињама и свету. по допуштењу Божијем ово нам припаде ради греха наших. и насликаше се ови ликови залагањем и усрдношћу игумана кир Макарија, јеромонаха, са осталим братством манастирским, Бог да их прости. тада је текло 1616. лето, круг сунца је био 12, а месеца 18. престол свих српских земаља држао је тада у Пећи патријарх Пајсије, а херцеговачки митрополит био је Лонгин. писах месеца септембра – Георгије зограф од манастира Хиландара“**

подругљив и увредљив израз којим помиње Турке и навођење патријарха Пајсија као престолодржитеља свих српских земаља показује да је Георгије, као и цео српски народ, мислио да је чин турске окупације само привремена појава

 на свом тлу, у Морачи, Митрофановић је могао и хтео да буде оштар, убојит и отворен. **1622. године, у Хиландару, у једној национално хетерогеној и политички неактивној средини, био је знатно уздржанији (након помена Пајсија, у хиландарској трпезарији признаје да „грчки скиптар држи велики султан Мустафа“)**

**изнад светог Ђорђа исписан је још један натпис религиозно-дидактичког карактера где се сликар критички осврће на живот морачких калуђера**

хиландарски монах Митрофановић није могао да пропусти прилику да својој сабраћи у Морачи не предочи потребу искреног и беспрекорног монашког живота и подвизивања; за такве поуке текстови Јована Лествичника били су изузетно погодни; буквално тумачење те алегорије; приметно строг и оштар, као да је имао разлога да не буде потпуно задовољан начином живота морачких калуђера; препоручује целомудреност, вредноћу, читоту, духовно усавршавањем истрајно ношење свога крста...

**(69-78) свети Димитрије и свети Ђорђе**

 **свети Димтрије убија словенског цара Калојана и свети Ђорђе убија аждају**

два света ратника, представљени на пропетим коњима у тријумфу над противницима, симболишу силу правде

**у XIV веку на фасадама цркава исказивала се правно-политичка идеја кроз представе владара, док у овом периоду превлађује монашки и теолошки смисао садржаја**; уместо владара сада се на фасадама јављају арханђели Михаило и Гаврило, предводници небеских сила и чувари улаза у храмове, као и свети Ђорђе и св. Димитрије.

**основне мисли исказане иконографским репертоаром на западној фасади Мораче?**

 **поред посветне идеје Богородици, северно од врата изражена је скривена национално-патриотска и политичка идеја, а јужно духовна или монашко-дидактичка идеја**

**(79) припрата католикона Мораче?**

приближно у исто време када је рађена декорација на фасади, Георгије Митрофановић насликао је три фреске у припрати Мораче.

 **поставља се питање зашто је манастирско братство дозволило да Георгије уништи три композиције, старе тек 35 година, како би на истој површини извео своје фреске**

 **несумњиво је томе допринео низак уметнички ниво фресака из седамдесетих година XVI века**

**(8о-81) Старозаветна скинија (Шатор сведочанства или Давидов табернакл)?**

 Митрофановић често слика старозаветну скинију (идентичне представе су у Завали и Хиландару)

 Старозаветна скинија, поред Богородице, представља и симбол цркве. Лествице Јаковљеве, Неопалима купина и старозаветна Скинија, насликана на источном зиду припрате представљају старозаветне симболе Богородице (црква посвећена Успењу) те ови мотиви имају функцију увода у Оваплоћење будући да су Мојсије и Арон пророкли рођење Христово; из тих разлога у све три представе се уноси Богородичин лик

представа Скиније из припрате у исто време симболише и цркву и часну трпезу, а значење симбола цркве може имати и представа Јаковљевих лествица, јер је, по Светом Писму, Јаков након буђења обележио камен који је имао под главом и место где је спавао сматрајући их светим

**(82-83) Христ као велики архијереј?**

 **сигниран као „Цар царствујушчих и Господ господствујушћих“ што је почетак молитве изговаране приликом крунисања царева „...који Самуила пророка изабра и раба својега Давида и помаза за цара над људима Израиља“**

текст се односи на старозаветну легенду о Самуиловом избору Давида, сина Јесејева, за првог цара који је помазан уљем из овнујског рога, што су преузели византијски владари, како би се поистоветили са Давидом

**(84-85) Богородица Елеуса?** као пандан Христу

**престона икона Богородице са пророцима**

**манастир Морача**

**(зима 1616/1617)**

**(86) шта је представљено на икони?**

Богородица са Христом, пророцима и мелодима (Пророци су те наговестили)

 пророци са текстовима и одговарајућим Богородичиним атрибутима

 мелоди – Козма Мајумски, Јован Дамаскин и Јосиф Мелод

 темпера на дасци, на иконостасу католикона Мораче

**по димензијама до данас највећа сачувана Митрофановићева икона**

**но ипак сликар јој није посветио дужну пажњу, осећа се сликарска исхитренност и конвенционална схематичност, као да му се некуда журило**

уз Богородичина стопала мајстор је ставио свој потпис назвавши се први и последњи пут калуђером и споменувши још једном морачког игумана Макарија

**„при игуману кир Макарију, јеромонаху, рука грешнаго Георгија Зуграфа от манастира Хиландара, простите ме оци грешнаго црнца“**

**између пророка и светих песника у доњем реду забележена је нека знаменитија личност из околине Мораче, именом Вуксан, који је платио израду иконе као свој прилог манастиру**

**„сију икону уписа Вуксан, за своју душу, Бог да га прости, в лето 1616-1617“**

**Деизисни чин**

**манастир Морача**

**(око 1616)**

**(87) шта је ово?**

Деизисни чин, иконостас у католикону Мораче

дрвена греда украшена позлаћеним и бојеним дуборезом, темпера са позлатом

Деизисни чин реализован је као архитравна декоративна греда – носач великог резбареног крста са Распећем на иконостасу

Христ између Богородице и Јована и по шест апостола са сваке стране

**Митрофановићев потпис на том делу још увек није пронађен, али се мајсторова рука лако открива преко стилских елемената и по карактеристичном рукопису његовог калиграфског писма**

**Крупа**

**црква посвећена Успењу Богордичином**

**(око 1617/1618)**

**(88-9o) која је ово црква? где се налази?**

**црква Успења Богородичиног у Крупи, у северној Далмацији, у залеђу Обровца, код Задра (најзападнија тачка на животној стази уметника)**

о цркви се мало зна; познато је да је постојала крајем XV века, јер је остало забележено да је 1502. године похарана од Турака

**у првим деценијама XVII века у Крупи је поново живо и 1615. године је у суседној Крки основана прва нама позната школа за спремање домаћих свештеника (дакле, регија мора бити економски снажна и политички стабилна)**

1620. године Крупа ће доживети једну од најтежих катаклизми у својој бурној историји – након отпора калуђера Турцима који су пљачкали, манастир је запаљен, један монах је убијен, а остали су се разбежали

Крупа је поново насељена тек 1642. године

**фреске су откривене 1966. године и фрагментарно су очуване; приписане су одмах Митрофановићу**

**као и у Добрићеву, ктиторски натпис је, вероватно, стајао изнад улаза у наосу, уништен је приликом преградње западног зида (вероватно негде у XIX веку)**

**развијенији иконографски садржај фресака у Крупи и њихова барокна узнемиреност су разлози да се те фреске не сместе у време израде Добрићева, већ након Митрофановићевог рада у Морачи**

**уједно, то је једини временски период који остаје непопуњен мајсторовом активношћу**

**(91-99) сликарство куполе?**

 највише живописа сачувано је у тамбуру куполе и на јужном зиду

у темену куполе вероватно је био **Христ Сведржитељ**

**Небеска литургија,** са архијерејима и анђелима као ђаконима (тамбур)

**пророци у два појаса**

у горњем појасу, између прозора, шеснаест фигура пророка којима анђели приносе свитке; испод тог широког појаса, насликано је шеснаест пророка у медаљонима формираним од вреже љиљаноликих цветова

**кордонски венац у тамбуру куполе – тропар Богородичином Успењу**

**(1о2-1о5) живопис свода и горњих зона?**

 **иконографски видови Христа** (Пантократор, Старац Дана, Анђео Великог Савета, Емануило)

 **циклус Великих празника**

 **у истом појасу уобличене су и почетне сцене из циклуса Христових страдања** (Тајна вечере, Прање ногу), **па се циклус наставља на истом, северном зиду, само у нижој зони** (Молитва на Гетсиманској гори, Издајство Јудино, Христ пред Аном и Кајафом, Трократно одрицање Петрово, Христ на суду Иродовом, Христ пред Пилатом, Кајање Јудино, Пилат пере руке, Подизање на крст, Распеће Христово, Скидање с крста)

**(1о6) зона попрсја четрдесет севастијских мученика?**

**(1о7) зона стојећих фигура?**

ратници, петозарни мученици, **Симеон Немања (вероватно је уз њега био насликан Сава Српски)**

**(1о8) зона сокла?**

палмета стилизована у афронтиране срцолике форме

**Доња Савина испосница**

**село Савово изнад Студенице**

**(1618)**

**(1o8a-1o9) која је ово црква?**

Доња испосница Светог Саве

**по народном предању, скромну цркву правоугаоне основе, која нема апсиду саградио је Сава Немањић, у селу Савову изнад манастира Студенице, највероватније за време свог игумановања у Студеници (1212-1217)**

фреске су фрагментарно сачуване

откривене су испод парцијалних каснијих ретуша Алексија Лазовића из 1819. године и кречења 1970. и 1971. године

**фреске се приписују Митрофановићу тек на основу пажљивих иконографских и стилских анализа**

**Митрофановићу се приписује и сликарство у још скромнијој Горњој испосници у истом селу из ког је сачуван фрагмент дела фреске Успење Богородичино**

с обзиром на две испоснице и Деизисни чин у манастиру Студеници, очигледно је Студеница била значајна тачка на којој се Митрофановић задржао

**верује се да је сликар у испосницама радио 1618/1619. на основу податка да у том периоду у студеничким испосницама борави и Миторфановићев сабрат, хиландарски монах Аверкије, који је преписивао Савин Студенички типик, а доцније живи и ради у Савиној испосници у Кареји (очигледно Студеница у том периоду ради на обнови и учвршћивању пољуљаних и расточених канона монашког живота)**

 **Митрофановић је потписао и датовао своје фреске у студеничким испосницама, али су ти натписи потпуно уништени**

**живопис у испосницама потиче из зреле сликареве фазе те се најлакше датује око 1618. године**